تورکیه‌نین باش ناظر معاوینی و حکومت سؤزچوسو نومان کورتولموش فوق العاده وضعیت مدتینده اساس حقوق و آزادلیق‌لارین تاخیره سالینمایاجاغینی بیلدیردی.
کورتولموش یاییم تشکیلات‌لاری‌نین آنکارا نماینده‌لرینه حادثه‌لرین اینکیشافی باره‌ده آچیقلاما‌لار وئردی.
باش ناظر معاوینی فوق العاده وضعیتین میلته دئییل، دؤولتین ایچینده‌کی ترورچو تشکیلاتلانمایا قارشی اعلان ائدیلدیگینی، هدفین چئوریلیشه تشببوس ائدن‌لرله باغلی عملیات‌لارین سرعتله آپاریلماسی اولدوغونو سؤیله‌دی.او، فوق العاده وضعیتین بلکه ده 1-1،5 آی عرضینده لغو اولونا بیله‌جگینی بیلدیردی.
آوروپا اینسان حاق‌لاری سوزلشمه‌سینین تاخیره سالیناجاغی فوق العاده وضعیت مدتینده کوچه‌یه چیخما قاداغاسینی نظرده توتولمادیغینی قئید ائدن نومان کورتولموش آزاد بازار قایدا‌لاری‌نین تطبیقینده ان کیچیک بیر آخساما اولمایاجاغینی دا وورغولادی.
بولوجو ترورچولارلا موباریزه‌نین داوام ائتدیگینه ده دقت چکن باش ناظر معاوینی: "جنوب-شرقده ترورلا موباریزه‌ده ان کیچیک بیر ضعیف‌لمه باش وئرمه‌یه‌جک‌دیر. فعالیت‌لر پلانلاشدیریلمیش شکیلده داوام ائدیر" دئدی.
عملیات‌لاردان سونرا یئنی‌دن گوندمه گلن نویابرین 24-ده روسیایا مخصوص اوچاق‌ین وورولماسی ایله علاقه‌دار سوال‌لاری دا جاوابلان‌دیران کورتولموش: "بونون آرخاسیندا باشقا شئی‌لر اولابیله‌جگینی تخمین ائدیریک" دئدی.
تورک سلاح‌لی قوه‌لرینه عایید بعضی تدبیرلرین گوندمه گله‌بیله‌جگینی ایفاده ائدن کورتولموش: "اساس مسئله اوردونو میلته آچماق‌دیر" دئیه دانیشدی.
کورتولموش تورکیه سلاح‌لی قوه‌لری‌نین اینوئنتاریندا قئیدیات‌لی اولان واسطه‌لرین ایتمه‌دیگینی، لاکین فراری کادرلارین اولدوغونو سؤزلرینه علاوه ائتدی.
یوکسک عسگری شورانین گلن آی کئچیریله‌جک ایجلاسی‌نین تاخیره سالینمایاجاغینی سؤیله‌ین حکومت سؤزچوسو همین دؤورده مجلیسین ده ایشینه داوام ائده جگینی بیلدیردی.
